CELEX: C2007/183/76
Language: ro
Date: 2007-08-04 00:00:00
Title: Cauza T-212/07: Acțiune introdusă la 15 iunie 2007 — Harman International Industries/OAPI — Becker (Barbara Becker)

4.8.2007   
            
            
               RO
            
            
               Jurnalul Oficial al Uniunii Europene
            
            
               C 183/40
            
         Acțiune introdusă la 15 iunie 2007 — Harman International Industries/OAPI — Becker (Barbara Becker)
   (Cauza T-212/07)
   (2007/C 183/76)
   Limba în care a fost formulată acțiunea: engleza
   Părțile
   
      Reclamantă: Harman International Industries, Inc. (Northridge, SUA) (reprezentant: M. Vanhegan, barrister)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura în fața camerei de recurs: Barbara Becker (Miami, SUA)
   Concluziile reclamantei
   
               —
            
            
               anularea punctului 1 din decizia Camerei întâi de recurs din 7 martie 2007 (cauza R 502/2006-1) prin care a fost anulată decizia diviziei de opoziție din 15 februarie 2005;
            
         
               —
            
            
               respingerea în întregime a cererii nr. 2 939 072 de înregistrare a mărcii comunitare;
            
         
               —
            
            
               obligarea pârâtului la plata cheltuielilor de judecată efectuate de reclamantă în fața camerei de recurs și a Tribunalului de Primă Instanță.
            
         Motivele și principalele argumente
   
      Persoana care solicită înregistrarea mărcii comunitare: Barbara Becker.
   
      Marca comunitară vizată: marca verbală comunitară „Barbara Becker” pentru produse din clasa 9 — cererea nr. 2 939 072.
   
      Titularul mărcii sau al semnului invocat în sprijinul opoziției: Harman International Industries, Inc.
   
      Marca sau semnul invocat în sprijinul opoziției: mărcile verbale comunitare „BECKER” și „BECKER ONLINE PRO” pentru produse din clasa 9.
   
      Decizia diviziei de opoziție: admite opoziția în întregime.
   
      Decizia camerei de recurs: admite recursul și respinge opoziția.
   
      Motivele invocate: încălcarea articolului 8 alineatul (1) litera (b) și a articolului 8 alineatul (5) din Regulamentul nr. 40/94 al Consiliului („RMC”).
   Reclamanta susține că în mod greșit a aplicat camera de recurs articolul 8 alineatul (1) litera (b) din RMC atunci când a constatat că nu exista nicio similitudine conceptuală între marca „BECKER” a reclamantei și semnul a cărui înregistrare a solicitat-o „Barbara Becker”, și că prin urmare nu exista nici un risc de confuzie. Mai mult, reclamanta afirmă că, în aplicarea articolului 8 alineatul (5) din RMC, camera de recurs a săvârșit o eroare de drept atunci când a constatat că nu exista nicio legătură între semnul a cărui înregistrare a solicitat-o „Barbara Becker” și marca comunitară în sine.